Rasmus Elm

Rasmus Cristoffer Elm (født 17. mars 1988) er en svensk fotballtrener og tidligere fotballspiller som er assistenttrener for Kalmar FF. 

Han har tidligere spilt for russiske CSKA Moskva og den nederlandske klubben AZ Alkmaar. Han var også en del av Sveriges tropp under EM i fotball 2012. Hans to brødre David Elm og Viktor Elm er også profesjonelle fotballspillere.

 Klubbkarriere 
Elm begynte sin fotballkarriere hos Johansfors IF og Emmaboda IS før han i januar 2005 signerte for Kalmar FF. I en periode over fire og et halvt år spile han over 96 kamper og scoret 18 mål i Allsvenskan. Med Kalmar FF vant han også Svenska Cupen i 2007 og Allsvenskan i 2008.

 AZ Alkmaar 
Den 27. august 2009 signerte Elm under på en fireårskontrakt med den nederlandske klubben AZ Alkmaar, hvor også landslagskollega Pontus Wernbloom spilte.SvD.se – Rasmus Elm klar för AZ (Publisert 27. august 2009, besøkt 4. juni 2012)  Han debuterte for klubben den 12. september samme år i et 2–1-tap mot ADO Den Haag. Etter å ha vært skadeplaget gjennom sin første sesong i AZ etablerte han seg deretter fast på førstelaget, og bidro til både mål og målgivende med sitt overblikk og sine frispark. 

 Landslagskarriere 
Elm fikk sin landslagsdebut for  i en vennskapskamp mot  den 24. januar 2009. Hans første scoring for Sverige kom i vennskapskampen mot  den 11. februar 2009 (2–0).Aftonbladet.se – Rasmus Elm frälste Sverige (Av AnnaMaria Jansson. Publisert 11. februar 2009, besøkt 4. juni 2012) Elm ble tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.Svenskfotboll.se – EM-truppen uttagen (Publisert 14. mai 2012, besøkt 4. juni 2012)

 Meritter 
Kalmar FF
 Allsvenskan (1): 2008
 Svenska Cupen (1): 2007

 Referanser 

 Eksterne lenker 

  Footballdatabase.eu – Player, Rasmus Elm – Spillerprofil
  National-football-teams.com – Elm, Rasmus – Spillerprofil

Kategori:Svenske fotballspillere
Kategori:Svenske landslagsspillere i fotball
Kategori:Spillere i Fotball-EM 2012
Kategori:Fotballspillere for Kalmar FF
Kategori:Fotballspillere for AZ Alkmaar
Kategori:Fotballspillere for CSKA Moskva
Kategori:Personer fra Kalmar
Kategori:Fødsler i 1988